ડભોઇ શિનોર હાઇવે પર આવેલા શિરોલા ગામ નજીક શનિવારે બપોરે એક પિકઅપ વાન અને ટ્રક વચ્ચે અકસ્માત સર્જાયો હતો. આ અકસ્માતમાં પિકઅપ વાનના કેબિનમાં બેસેલા ત્રણ મજૂરોનાંં ઘટનાસ્થળે મોત નિપજ્યાં હતાં. શહેરના તાંદલજામાં તાહિફનગરમાં રહેતા પ્યારસાબ પ્રતાપસિંહ સિંધા ખંડેરાવ માર્કેટમાં કેળાંનો જથ્થાબંધ વેપાર કરે છે. વડોદરાની આસપાસનાં ગામોમાંથી કેળાં લાવવા તેઓ શનિવારે સવારે 10 વાગ્યાની આસપાસ પ્યારાસાબ સિંધાનો પુત્ર આદિલ સિંધા, પિકઅપ વાનના ડ્રાઇવર મકસૂદલી મહેરબાખાં રાઠોડ અને વડોદરામાં જ રહેતા ત્રણ મજૂરો શિનોર તાલુકાના ઝાંઝડ ગામે જવા નીકળ્યા હતા.